Ken Jebsen

Ken Jebsen (født 29. september 1966 i Hüls som Kayvan Soufi-Siavash) er en tysk journalist, videoprodusent og politisk aktivist.

Fra 1987 jobbet han som TV- og radioprogramleder og reporter for ulike private og offentlige kringkastere. Fra 2001 var han produsent og programleder for programmet KenFM for radiostasjonen Fritzi Rundfunk Berlin-Brandenburg (RBB). I 2011 ble han avskjediget fra jobben etter uttalelser som ble oppfattet som antisemittisme.

I 2014 var Jebsen sentral i etableringen av protestbevegelsen Mahnwachen für den Frieden som ble opprettet til støtte for Russlands annektering av Krim. I de påfølgende årene fikk han et stadig økende publikum på online videokanaler. Han har også samarbeidet med Jens Wernicke og hans alternative nyhetsmagasin Rubicon. I november 2020 fikk han sin YouTube-kanal stengt permanent etter å ha fremsatt konspirasjonsteorier, blant disse påstander om at Bill Gates står i sentrum for en hemmelig plan om å redusere verdens befolkning gjennom covid-19-vaksiner.

Referanser 

Tyske journalister
Tyske vaksinemotstandere
Personer relatert til covid-19-pandemien